චිම්පන්සින් මෙන් ඔස්ට්‍රලෝපිතකස් ඇෆරෙන්සිස් විශේෂයේ සාමාජිකයින්ද කල්ලි ගැසී ජීවත්වු අතර බොහෝවිට පිරිමි සත්වයෙකුගේ නායකත්වයෙන් යුතු එක් කණ්ඩායමක ගැහැණු සතුන් කිහිපදෙනෙකුම සිට ඇත. ඉතා ලාබාල වයසක සිටම තම ආරක්ෂාව තමන්ම සපයා ගනිමින් ස්වාධීන ජීවිතයක් ගත කිරිමට සිදුවු ලුසිගේ ළමා කාලය නුතන මානවයන්ට වඩා බෙහෙවින් කෙටි වුවකි. ඇය මිය යනවිට මෙලොවට බිහිවි ගතව තිබුණේ වසර දොළහක් වැනි කෙටි කාලයක් වුවත්, ඒ වන විටත් ඇය වැඩිහිටි විය කරා එළැඹ තිබීමෙන් මේ බව කියන්නට පුළුවන. ඇගේ සියලුම අස්ථිවල කෙළවරවල් මෙන්ම කපාලයේ වර්ධනයට ඉඩදෙන සුලු හිදැස්ද සම්පුර්ණයෙන් හාවී තිබුණු අතර, ඥාණ දත් සියල්ලම පාහේ ආහාර ඇඹරීමෙන් ගෙවී ගිය ලක්ෂණ දැරීය. ඇය මිය යනවිට සාපේක්ෂව ලාබාල වුවත්, සම්පුර්ණයෙන් වැඞී පරිණතව සිටි බව ඔප්පු කිරීමට මේවා හොඳම සාක්ෂිය.
ළමා කාලය නූතන මානවයන්ට වඩා බෙහෙවින් කෙටි වූයේ කාගේ ද?
ලුසිගේ